สวัสดีค่ะ ตาอายุ72 ไปตรวจสุขภาพมา เมื่อ2วันที่แล้ว คุณบอกว่าเกล็ดเลือดต่ำ เหลือ36,000ค่ะ แล้วพอวันนี้เลยพาไปตรวจอีกครั้งเหลือ10,000 แกมีอาการเบื่ออาหาร ตัวเหลืองซีด และเหมือนมองเห็นอะไรที่ดำในตาขวา วันนี้ตอนแรกที่เข้าไปวัดไข้ได้ 38.8 แต่พอวัดหลังจากนั้นก็เหลืออีก2-3ครั้งก็ได้มีไข้ค่ะ ล่าสุดคือ36.6 วันนี้คุณให้แอดมิด อยากจะทราบว่า 1.มีสาเหตุที่เกล็ดเลือดลดลงแบบนี้มีสาเหตุจากอะไรบ้างคะ 2.คุณบอกว่าอาจจะต้องเจาะไขกระดูก คือต้องรอให้เกล็ดเลือดขึ้นถึงเท่าไหร่ถึงจะเจาะได้คะ 3.การเจาะไขกระดูกอันตรายมั้ยคะและสามารถบอกค่าอะไรได้บ้าง
สวัสดีค่ะ เกล็ดเลือดต่ำ คือ ภาวะที่เกล็ดเลือดมีจำนวนน้อยกว่า 150,000 เกล็ดต่อไมโครลิตร อาจพบรอยช้ำ เป็นจ้ำ หรือจุดแดงใต้ผิวหนัง รวมถึงมีเลือดออกมาก ถึงแม้จะเป็นแผลขนาดเล็ก โดยมีสาเหตุมาจากการผลิตเกล็ดเลือดที่บริเวณไขกระดูกไม่เพียงพอ หรือภูมิคุ้มกันร่างกายทำลายเกล็ดเลือดเกล็ดเลือดต่ำเกิดได้จาก1.ไข้เลือดออก เป็นโรคที่ทำให้มีไข้สูง อ่อนเพลีย และมีเกล็ดเลือดต่ำได้2 โรคโลหิตจางจากไขกระดูกฝ่อ3 โรคมะเร็งเม็ดเลือดขาว มะเร็งต่อมน้ำเหลือง จะไปทำลายไขกระดูก4 การสัมผัสสารเคมีบางชนิด เช่น สารกำจัดศัตรูพืช สารหนู หรือเบนซีน การใช้ยาบางชนิด เช่น ยาขับปัสสาวะ ยาคลอแรมเฟนิคอล5 การดื่มแอลกอฮอล์อย่างหนักมานาน การขาดแร่ธาตุและวิตามิน เช่น วิตามินบี 12 โฟเลท ธาตุเหล็กแนะนำพบแพทย์เพื่อรักษาต่อเนื่องและหาสาเหตุ หากแพทย์แจ้งว่าอาจจะต้องเจาะไขกระดูก แสดงว่าจากผลเลือดและอาการอื่นๆบ่งชี้ไปถึงโรคที่เกี่ยวกับไขกระดูก เช่นมีผลเลือดตัวอื่นผิดปกติร่วมด้วย และลักษณะไข้ไม่เหมือนไข้เลือดออก เป็นต้นการเจาะไขกระดูกสามารถทำได้แม้มีเกล็ดเลือดต่ำอยู่ แพทย์จะทำการเจาะดูปริมาณเกล็ดเลือดว่าไม่ได้ต่ำมากจนเกินไปถึงขั้นเป็นอันตรายต่อชีวิตเท่านั้นการเจาะไขกระดูกเป็นหัตถการที่เอาเข็มเข้าไปเก็บตัวอย่างจากไขกระดูกสันหลัง ค่อนข้างปลอดภัยหากทำโดยแพทย์ผู้เชี่ยวชาญ สามารถวินิจฉัยโรคเกี่ยวกับเม็ดเลือดได้เกือบทุกชนิด และช่วยหาสาเหตุของเกล็ดเลือดต่ำว่ามาจากไขกระดูกที่สร้างน้อยผิดปกติหรือมีเซลล์มะเร็งหรือเปล่าค่ะอ่านเพิ่มเติม